Amitav Ghosh

Amitav GHOSH (n. 11-an de Julio 1956 en Kolkato, Barato) estas anglalingva barata romanisto kaj eseisto. En 2018 li iĝis la unua anglalingva verkisto kiu gajnis la Premion Gjanpith, la plej alta literatura honoro de la barata registaro. Kiel rimarkis la premiinta komitato, Ghosh "paŝas tra historiaj kuntekstoj ĝis la moderna epoko kaj teksas spacon kie la pasinteco ligas kun la nuno en signifaj manieroj.... Liaj ĉefaj temoj inkluzivas la migradon, kaj interligojn inter lokoj, kulturoj kaj rasoj, kaj la homan mizeron kaj suferadon kaŭzatajn de historiaj tumultoj."Bharatiya Jnanpith, "54th Jnanpith Award for 2018 to Amitav Ghosh, eminent Indian novelist writing in English" http://jnanpith.net/media_image/announcement/54th%20Jnanpith%20Award%20goes%20to%20Amitav%20Ghosh.pdf En 2024 li gajnis la Erasma premio.

Ghosh doktoriĝis pri la socia antropologio de Universitato de Oksfordo. Lia verkaro gajnis multajn premiojn.Amitav Ghosh, "Awards", http://www.amitavghosh.com/awards.html Lia unua romano The Circle of Reason (1986) gajnis la eksterlandan Premion Médicis. La romano The Shadow Lines (1988) gajnis la premion Sahitya Akademi Award kaj Ananda Puraskar. La romano The Calcutta Chromosome (1995) gajnis la Premion Arthur C. Clarke.

El lia trilogio "Ibis", Sea of Poppies (2008) gajnis la premion Vodafone Crossword Book Award kaj la premion Dan David. Ĝi estis en la fina listo de la Premio Booker. Lia romano River of Smoke (2011) estis en la fina listo de la premio Man Asian Literary Prize.

En 2001 li fortiris sian romanon The Glass Palace (2000) de la listo por la premio Commonwealth Prize. Kiel li tiam diris, "Laŭ mia scio, The Glass Palace estas kandidato al la premio Commonwealth Prize parte ĉar ĝi estas verkita en la angla lingvo, kaj parte ĉar mi apartenas al regiono kiu iam estis konkerata kaj regata de imperia Britio. El la pluraj kialoj kial oni rekonu la meritojn de libro, tiuj ĉi ŝajnas al mi la malplej persvademaj."Rebecca Allison, "Novelist quits 'imperial' contest", The Guardian, 22-an de Marto 2001, 

Listo de verkoj
Romanoj

The Circle of Reason (1986)
The Shadow Lines (1988)
The Calcutta Chromosome (1995)
The Glass Palace (2000)
The Hungry Tide (2004)
Sea of Poppies (2008)
River of Smoke (2011)
 Flood of Fire (2015)
 Gun Island (2019)

Nefikcio
In an Antique Land (1992)
Dancing in Cambodia and at Large in Burma (1998; esearo)
Countdown (1999)
The Imam and the Indian (2002; esearo)
Incendiary Circumstances (2006; esearo)
The Great Derangement: Climate Change and the Unthinkable (2016)

Referencoj

Kategorio:Usonaj verkistoj
Kategorio:Barataj verkistoj
Kategorio:Bengallingvaj verkistoj
Kategorio:Anglalingvaj verkistoj
Kategorio:Baratdevenaj usonanoj
Kategorio:Gjanpith-laŭreatoj